hotchpotch/miracl-hf-unified huggingface dataset:
तुम्बाड
बर्वे ने एक कहानी के आधार पर स्क्रिप्ट लिखना शुरू किया, जिसे एक दोस्त ने 1993 में मराठी लेखक नारायण धराप द्वारा बताया था। उन्होंने पहला मसौदा 1997 में लिखा था, जब वह 18 साल के थे। 2009 से 2010 तक, उन्होंने फिल्म के लिए 700-पृष्ठ का स्टोरीबोर्ड बनाया। इसे सात उत्पादन कंपनियों द्वारा विकल्प दिया गया था, जिन्होंने तीन बार समर्थन किया और मंजिल पर गए (उत्पादन में गए)। इसे पहली बार 2012 में शूट किया गया था लेकिन एडिटिंग के बाद बर्वे और शाह संतुष्ट नहीं थे। फिल्म को फिर से लिखा गया और मई 2015 में फिल्मांकन पूरा होने के साथ फिर से शूट किया गया। पंकज कुमार ने फोटोग्राफी के निदेशक के रूप में काम किया, जबकि संयुक्ता काजा इसके संपादक थे। जेसपर कीड ने मूल अंक की रचना की जबकि अजय-अतुल ने एक गीत की रचना की।
1947 में, विनायक राव अपने 14 वर्षीय बेटे पांडुरंग को समृद्धि की देवी के बारे में बताते हैं। ये देवी असीमित सोना (धन) और अनाज (भोजन) का प्रतीक है और पृथ्वी उसका गर्भ है। जब ब्रह्मांड का निर्माण हुआ तो उसने 16 करोड़ देवताओं को जन्म दिया। उनकी पहली और सबसे प्यारी संतान हस्तर देवी के सोने और भोजन के लिए लालची था । हस्तर देवी से सोना हासिल करने में कामयाब रहा लेकिन जैसे ही वह देवी के भोजन के पात्र को हथियाने आगे बढ़ा अन्य देवताओं ने उस पर हमला कर दिया, लेकिन देवी ने उसे इस शर्त पर बचा लिया कि वह कभी भी पूजा नहीं जायेगा और इतिहास से उसे भुला दिया जायेगा। सालों से हस्तर अपनी माँ के गर्भ में सो रहा है।
1918 में , महाराष्ट्र के तुम्बाड में, विनायक की माँ स्थानीय जमींदार सरकार की सेवा उनकी हवेली जा कर करती हैं। इन सेवाओं में यौन सेवा जो इस उम्मीद में विनायक की माँ द्वारा दी जाती है की हवेली में हस्तर की मूर्ती के साथ रखा सोने का सिक्का उन्हें मिल जाए | इस बीच, उनके घर पर, विनायक और उनके छोटे भाई सदाशिव इस बात की चिंता करते है की माँ अभी तक घर नहीं आई और अब घर के एक कमरे में बंद भयानक सी दिखने वाली बूढी (जो सरकार की परदादी थी) को खाना कौन खिलायेगा | सरकार की मृत्यु हो जाती है और विनायक की माँ तुम्बाड को छोड़कर पुणे जाने का निश्चय करती है लेकिन विनायक अपनी माँ को रोकना चाहता है इस आशा से की सरकार की हवेली में शायद कोई छुपा खजाना उन्हें मिल जाए जिसके बारे में काफी अफवाहे फ़ैली हुई थी | सदाशिव पेड़ से गिर कर बुरी तरह से घायल हो जाता है, जिस कारण माँ को उसे लेकर वैध के पास जाना पड़ता है | अब उस बूढी को उस रात खिलाने की जिम्मेदारी विनायक की हो जाती है | माँ उसे कहती है की उस बूढी को सुलाने के लिए तुझे "हस्तर" का नाम लेना है | रास्ते में सदाशिव के मृत्यु हो जाती है |
माँ बैलगाड़ी वाले को सीधे सरकार के हवेली ले जाने के लिए कहती है जहाँ से वह सोने का सिका उठा के ले आती है | दूसरी तरफ जब विनायक उस भयानक बूढी महिला को खिलाने का प्रयास करता है तब भूखी महिला उसे जंजीरों से बाँध कर उसको ही खा जाने के उद्देश्य से उस पर हमला कर देती है लेकिन विनायक उसको हस्तर का नाम लेकर सुला देता है | माँ के लौटने पर अगले दिन दोनों पुणे के लिए निकल जाते है| विनायक की माँ उससे वादा लेती है की वह लौट कर तुम्बाड नहीं आएगा लेकिन वह बार-बार माँ को यही रुक कर खजाने को ढूँढ़ने के लिए आग्रह करता है |
14 साल बीत गए, और विनायक बड़ा हुआ। अब वो गरीबी
बचाव
बाहरी बलों के कारण होने वाली क्षति के खिलाफ किसी चीज की सुरक्षा के लिये कोई उपाय बचाव या हिफाजत कहलाता है। जीवों, प्रणालियों, नागरिक और राजनीतिक अधिकारों जैसी अमूर्त चीज़ों सहित भौतिक वस्तुओं को हिफाजत प्रदान की जा सकती है। कुछ प्रकार की सुरक्षा सभी जीवों की विशेषता है, क्योंकि जीवों ने कम से कम पराबैंगनी विकिरण जैसे हानिकारक पर्यावरणीय घटनाओं का सामना करने के लिए सुरक्षात्मक तंत्र विकसित किये हुए हैं। पेड़ पर छाल और जानवरों पर त्वचा जैसी जैविक झिल्ली विभिन्न खतरों से सुरक्षा प्रदान करती है। वह त्वचा रोगजनकों और अत्यधिक पानी के नुकसान के खिलाफ जीवों की रक्षा में महत्वपूर्ण भूमिका निभाती है। शल्क और बाल जैसे अतिरिक्त ढांचे तत्वों और शिकारियों के सामने सुरक्षा प्रदान करते हैं। मनुष्यों ने मूल रूप से तत्वों से बचाव के लिए प्रागैतिहासिक काल में कपड़ों और आश्रयों का निर्माण शुरू किया। मनुष्यों और जानवरों दोनों को अक्सर दूसरों की सुरक्षा की चिंता रहती है। वयस्क जानवर विशेष रूप से अपने बच्चों को प्रकृति के तत्वों और शिकारियों से बचाने के इच्छुक होते हैं।
मानव क्षेत्र में, बचाव की अवधारणा को गैर-जीवित वस्तुओं तक बढ़ा दिया गया है, जिसमें कंप्यूटर जैसे तकनीकी सिस्टम और बौद्धिक संपदा, परम्परा और आर्थिक प्रणालियों जैसी अमूर्त चीजें शामिल हैं। मनुष्य ऐतिहासिक बचाव प्रयासों के माध्यम से ऐतिहासिक और सांस्कृतिक महत्व के स्थानों की रक्षा करना चाहते हैं, और मानव गतिविधि के कारण होने वाले नुकसान से पर्यावरण की रक्षा करने और अंतरिक्ष से संभावित हानिकारक वस्तुओं से पृथ्वी के बचाव के लिये भी चिंतित हैं।
निपल निर्वहन
चुचुक विसर्जन (निप्पल डिस्चार्ज) महिलाओं में पाए जाने वाली वह असामान्य परिस्थिति है जिसमें निप्पल से एक तरल पदार्थ का निर्वहन होता हैं। महिलाओं में जब लैक्टेशन के आलावा अन्य कोई निर्वहन पाया जाता है, उसे असामान्य निप्पल निर्वहन कहा जाता हैं। इसकी प्रकृति रंग, स्थिरता और संरचना में विभिनता पाई जा सकती है, परन्तु यह महिला स्वास्थ्य के लिए हानिकारक हैं। निप्पल निर्वहन विभिन्न परिस्थितियों में सामान्य माना जाता है, लेकिन स्तनपान और स्तन दर्द जैसे स्तन रोग के बाद यह महिलाओं में पाए जाने वाला तीसरा प्रमुख कारण हैं। निप्पल निर्वहन की स्थिति प्रजनन वर्षों के दौरान आम हो सकती है, भले ही कोई महिला गर्भवती हों या न हो या फिर स्तनपान न कराती हो। निप्पल निर्वहन की समस्या एक या दोनों स्तन में उत्पन्न हो सकती है, यह या तो स्वचालित रूप से या जब आप अपने निपल्स या स्तन निचोड़ने के कारण पाई जाती हैं।
निप्पल निर्वहन दूधिया या यह स्पष्ट, पीला, हरा, भूरा या लाल रंग का हो सकता है। निप्पल निर्वहन की स्थिरता भिन्न रूप की हो सकती है - यह मोटी और चिपचिपा या पतली और पानीदार भी हो सकती है। निप्पल निर्वहन स्तन कैंसर या पिट्यूटरी ट्यूमर का लक्षण हो सकता है या फिर निप्पल के चारों ओर त्वचा परिवर्तन पैगेट रोग के कारण भी पाई जा सकती है।
कारण
निप्पल निर्वहन अक्सर कैंसर सम्बन्धी (सौम्य) नहीं होता है, परन्तु किसी असामन्य स्थिति में यह स्तन कैंसर का संकेत हो सकता है। यह जानना महत्वपूर्ण है कि इसका क्या कारण है और इसका उपचार क्या है। निप्पल निर्वहन के कुछ प्रमुख कारण निम्न हैं:कभी-कभी यह समस्या बच्चों में भी पाई जा सकती है। इसका कारण जन्म से पहले मां से मिले हार्मोन के कारण होता है। यह आमतौर पर 2 सप्ताह के बच्चों में पाया जाता है। यह पागेट रोग (निप्पल की त्वचा से जुड़े दुर्लभ प्रकार के कैंसर) जैसे रोग से भी हो सकता हैं।
मूल्यांकन
निप्पल निर्वहन का मूल्यांकन करने के लिए निम्न परीक्षण आवश्यक हैं:इलाज
निप्पल निर्वहन का उपचार इस बात पर निर्भर करता है कि निर्वहन सिंगल-डक्ट या एकाधिक-डक्ट से डिस्चार्ज हो रहा है, और क्या निप्पल डिस्चार्ज के लक्षण रोगी को परेशान कर रहे हैं। कुछ मामलों में, किसी और हस्तक्षेप की आवश्यकता नहीं होती और कुछ में, माइक्रोडोकेक्टोमी या कुल नली उत्तेजना उचित हो सकती है। यदि रोगी स्तनपान करने की क्षमता को संरक्षित करना चाहता है और केवल एकल-डक्ट डिस्चार्ज मौजूद है, तो स्थानीयकृत नलिका निष्पादन करने के संदर्भ में डक्टोस्कोपी या गैलेक्टोग्राफी से उपचार किया जाता हैं।
एकल परिपथ आरेख
शक्ति इंजीनियरी में एकल-लाइन आरेख (one-line diagram या single-line diagram / SLD), तीन-फेजी शक्ति परिपथों को सरलीकृत करके दिखाने वाला एक आरेख है इसमें तीनों शक्ति-परिपथ के तीनों लाइनों में लगे अवयवों को दिखाने के बजाय एक ही लाइन (फेज) में जुडी हुई चीजें दिखायी जातीं हैं और मान लिया जाता है कि तीनों फेजों में उसी तरह के कनेक्शन हैं। इससे परिपथ बहुत सरल दिखता है और कोई भी जानकारी छिपाने की आवश्यकता नहीं होती। एकल-लाइन आरेख का सर्वाधिक उपयोग शक्ति प्रवाह अध्ययन (Power flow study) में किया जाता है। शक्ति परिपथ में लगाये जाने वाले परिपथ विच्छेदक, ट्रान्सफॉर्मर, संधारित्र, बस-बार, और चालक आदि अपने-अपने मानक प्रतीकों द्वारा दर्शाए जाते हैं। वास्तव में यह ब्लॉक आरेख का ही एक रूप है।
हिफाजत (बहुविकल्पी)
हिफाजत से अर्थ है किसी जान-माल की सुरक्षा। अन्य प्रयोग:
भाई महावीर
डॉ भाई महावीर (३० अक्टूबर १९२२ – ३ दिसम्बर २०१६) एक भारतीय राजनेता थे जो अप्रैल १९९८ से मार्च २००३ की अवधि में मध्य प्रदेश के राज्यपाल थे। वह राष्ट्रीय स्वयंसेवक संघ (आरएसएस) के प्रचारक थे तथा भारतीय जनसंघ और भारतीय जनता पार्टी के नेता। उन्होंने कई पुस्तकों की रचना की है। राज्यपाल बनाए जाने के पहले वे दो बार राज्यसभा के सदस्य थे। उन्होने अर्थशास्त्र में एमए और पीएचडी किया था और दिल्ली विश्वविद्यालय से एलएलबी का अध्ययन किया।
भाई महावीर आर्य समाज के मिशनरी और हिन्दू महासभा के नेता भाई परमानन्द के सुपुत्र थे। वह आर्य समाज पृष्ठभूमि के साथ बड़े हुए और लाहौर के दयानन्द एंग्लो-वेदिक कॉलेज में अध्ययन करने गए।
दूल्हेराय
दूल्हेराय नामक व्यक्ति ने सर्वप्रथम कछवाह वंश की स्थापना की, 1137 ई. बड़गूजरों को हराकर दूल्हेराय ने ढूंढाड़ राज्य को बसाया था दूल्हेराय ने सर्वप्रथम दौसा को अपनी राजधानी बनाया, जो इस राज्य की सबसे प्राचीन राजधानी थी, दूल्हेराय ने इस राजधानी को मीणाओं से प्राप्त किया था |
दूल्हेराय ने रामगढ नामक स्थान पर जमुवामाता के मंदिर का निर्माण कराया तथा ' जमुवा माता ' को कछवाह वंश की कुलदेवी के रूप में स्थापित किया था, ढूंढाड़ में प्राचीन रामगढ गुलाब की खेती के लिए प्रसिद्ध था, जिसके कारण रामगढ को ' ढूढांड़ का पुष्कर ' कहा गया |
दूल्हेराय ने रामगढ को जीतकर इसे राजधानी बनाया इस प्रकार दूल्हेराय के शासन काल की दो राजधानीयाँ अस्तित्व में आयीं, दूल्हेराय के पश्चात कोकिलदेव ने आमेर के मीणाओं को पराजित कर इस सम्पन्न भू-भाग को कछवाह वंश का एक अंग बनाया, बाद में कोकिलदेव ने आमेर दुर्ग को राजधानी के रूप में स्थापित किया |
विद्युतशक्ति का वितरण
विद्युत वितरण (इलेक्त्रिक पॉवर डिस्ट्रिब्यूशन) विद्युत शक्ति प्रणाली का वह चरण है जो विद्युत को उसके उपभोग बिन्दु तक पहुँचाता है। अर्थात यह विद्युतशक्ति के प्रेषण प्रणाली से विद्युत लेकर इसे उपभोक्ताओं तक पहुँचाता है। वितरण उपकेन्द्र, प्रेषण प्रणाली से जुड़कर उच्च वोल्टता पर विद्युतशक्ति लेकर उसे परिणामित्र (ट्रान्सफॉर्मर) के द्वारा मध्यम वोल्टता (२ हजार वोल्ट से ३५ हजार वोल्ट लगभग) पर बदल देते हैं। इसके बाद प्राथमिक वितरण लाइनें विद्युतशक्ति को वितरण ट्रान्सफोर्मरों तक पहुँचातीं हैं जो उपभोक्ताओं के परिसरों (घरों/कारखानों) तक पहुँचातीं हैं। इसके बाद वितरण ट्रान्सफॉर्मर पुनः वोल्टता को कम करते हैं ताकि उसे घरेलू या औद्योगिक उपकरणों को दिया जा सके।
प्रायः एक ही ट्रांसफार्मर से, माध्यमिक वितरण लाइनों के माध्यम से , कई ग्राहकों को आपूर्ति की जाती है। वाणिज्यिक और आवासीय ग्राहक सेवा लाइनों के माध्यम से माध्यमिक वितरण लाइनों से जुड़े होते हैं। बहुत अधिक मात्रा में विद्युत का उपभोग करने वाले ग्राहक सीधे प्राथमिक वितरण स्तर या उप-प्रेषण स्तर से जुड़े हो सकते हैं।
बिजली घर
विद्युत शक्ति के औद्योगिक स्तर पर उत्पादन के लिए निर्मित संयन्त्र को बिजली घर या विद्युत केन्द्र (पॉवर स्टेशन) कहते हैं। इसे 'पावर स्टेशन', 'पावर प्लान्ट' या 'पावर हाउस' या 'जनन केन्द्र' भी कहते हैं। अधिकांश बिजलीघरों में एक या अधिक विद्युत जनित्र होते हैं। विश्व में अधिकांश बिजली घर विद्युत उत्पन्न करने के लिए कोयले, पेट्रोलियम और प्राकृतिक गैस जैसे जीवाश्म ईंधन जलाते हैं। कुछ अन्य परमाणु ऊर्जा का उपयोग करते हैं। लेकिन अब सौर, पवन, लहर और जलविद्युत जैसे अधिक 'साफ' अक्षय स्रोतों का उपयोग बढ़ता जा रहा है।
विद्युत ऊर्जा का उपभोग
विद्युत ऊर्जा का उपभोग से आशय ऊर्जा के उस उपभोग से है जो विद्युत शक्ति के रूप में उपभोग की जाती है। वर्ष २०१२ में विश्व की सम्पूर्ण विद्युत ऊर्जा उपभोग २०९०० टेरावाटघण्टे था।
खमीरी रोटी
खमीरी रोटी एक प्रकार की मुगलई रोटी है। खमीर, जिसका मतलब, यीस्ट होता है, इसका प्रयोग रोटी बनाने के लिए किया जाता है, जो रोटी को मोटा और स्पंज जैसा बनाता है। खमीरी रोटी लगभग किसी भी प्रकार की सब्ज़ी के साथ जजती है या इसे थोड़े मक्ख़न के साथ भी खाया जा सकता है। दाल मक्ख़नी और नवाबी पनीर या किसी भी प्रकार के कबाब के साथ, यह एक कभी ना भुलने वाला अनुभ बनाता है जिसके लिए आप कुछ भी करने के लिए तैयार हो सकते हैं। विधि - खमीर और चीनी को 2 चम्मच गुनगुने पानी में घोलकर 10 मिनट तक खमीर उठने के लिए रख दें.  - सभी सामग्री को मिलाकर, जरुरत हो उतने गुनगुने पानी का प्रयोग कर कड़ा आटा गूंथ लें.  - आटे को गीले सूती कपड़े से ढककर 2 घंटे के लिए रख दें.  - इसके आटे को 10 बराबर भाग में बांटकर इसकी रोटियां बेल लें. - रोटियों को तेल लगी हुई बेकिंग ट्रे पर रखकर पहले से गरम ओवन में 200 डिग्री सेंटीग्रेट तापमान पर 5 मिनट के लिए बेक करें.  - खमीरी रोटी तैयार है. मसालेदार चिकन या फिर अपनी पसंद की किसी भी सब्जी के साथ सर्व करें.
विद्युत शक्ति की गुणवत्ता
विद्युत शक्ति की गुणवत्ता (Electric power quality) से आशय किसी उपभोक्ता को मिलने वाली बिजली के वोल्टता, अवृत्ति और तरंग रूप की गुणवत्ता से है। अच्छी गुणवत्ता वाली विद्युत वह है जो बिना किसी व्यवधान के उपलब्ध हो और जिसकी वोल्टता, आवृत्ति तथा तरंगरूप सदा एक निर्धारित सीमा के अन्दर रहे।
बर्निंग ब्रेन सोसाइटी
बर्निंग ब्रेन सोसाइटी (बी बी एस) एक भारत और संयुक्त राज्य अमरीका में स्थित गैर-सरकारी संस्था है जो नागरिक अधिकार और सार्वजनिक स्वस्थ्य के मामलों पर काम करती है।
सार्वजनिक स्वस्थ्य में वह तम्बाकू नियंत्रण की दिशा में मुख्य रूप से काम करती है।
इसकी शाखाएँ चण्डीगढ़ और डेलावेयर में हैं। इसकी स्थापना २००१ में हेमन्त गोस्वामी ने की थी जो अब इसके अध्यक्ष हैं।
डेज़ी फ़ोरम ऑफ़ इंडिया
डेज़ी फ़ोरम ऑफ़ इंडिया एक गैर-लाभकारी संस्था है जो नेत्रहीनता जैसे छपाई की विकलांगता वाले व्यक्तियों के लिए पुस्तकें और लेखन सामग्री तय्यार करती है।
फ़ोरम के सदस्य कई श्रेणियों में विभाजित किए गए गए हैं: प्राथमिक सदस्य, सह-सदस्य, विकास साझेदार, सोसाइटी के मित्र, सोसाइटी-समर्थक और प्रबंधकीय साझेदार। प्रबंधकीय साझेदारों को छोड़कर सभी सदस्यों को सदस्य बने रहने के लिए एक तयशुदा राशि देना आवश्यक है। कई समितियाँ जैसे कि प्रौद्योगिकी, जागरूकता, क्षमता-निर्माण और नीति एवं नियंत्रण बन चुकी हैं जो संगठन की विभिन्न गतिविधियों से जुड़े हैं।
विवेक शौक
विवेक शौक (21 जून 1963 – 10 जनवरी 2011) एक भारतीय अभिनेता, हास्य अभिनेता, लेखक और गायक थे। उन्होंने हिंदी और पंजाबी फिल्मों, टेलीविजन धारावाहिकों, थियेटर और टेलीविजन विज्ञापनों में अभिनय किया। शौक संत निरंकारी मिशन से जुड़े थे, और नॉनसेंस क्लब के संस्थापक सदस्य भी थे। उन्होंने जसपाल भट्टी के साथ प्रमुखता से काम किया था। अभिनेता होने के साथ साथ वह एक लोकप्रिय लेखक और गायक भी थे। 47 वर्ष की आयु में, 10 जनवरी 2011 को मुंबई में दिल का दौरा पड़ने के कारण उनकी मृत्यु हो गई। उनके परिवार में उनकी एक पत्नी और तीन बच्चे थे।
काँख
काँख (बगल या कक्ष भी) मानव शरीर पर जहाँ बाँह कंधे से जुड़ती उस संधि के नीचे वाला क्षेत्र है। यह बाँह के नीचे स्वेद-ग्रन्थि भी प्रदान करता है। मनुष्यों में, शरीर की गंध की रचना ज्यादातर काँख-संबंधी क्षेत्र में होती है। ये गंध फेरोमोन पदार्थ के रूप में कार्य करती है जो समागम से संबंधित भूमिका निभाती है। काँख-संबंधी क्षेत्र शरीर की गंध के लिए जननांग क्षेत्र से अधिक महत्वपूर्ण प्रतीत होता है जो मानव द्विपाद से संबंधित हो सकता है।
काँख क्षेत्र गुदगुदी के लिये संवेदनशील होता है और यहाँ किशोरावस्था से शुरुआत कर पुरुष और महिला दोनों के बाल आते हैं। महिलाएँ सौंदर्य के लिये इसे लगातार हटा देती हैं।
सुशीला सामद
सुशीला सामद या सुशीला सामंत (7 जून 1906-10 दिसंबर 1960) हिंदी की पहली भारतीय आदिवासी कवयित्री, पत्रकार, संपादक और स्वतंत्रता आंदोलनकारी हैं। हिंदी कविता में ये महादेवी वर्मा और सुभद्रा कुमार चौहान की समकालीन हैं। पश्चिमी सिंहभूम के चक्रधरपुर स्थित लउजोड़ा गांव में मां लालमनी सांडिल और पिता मोहनराम सांडिल के घर इनका जन्म हुआ था। 1931 में सुशीला सामद ने प्रयाग-महिला-विद्यापीठ से प्रवेशिका की परीक्षा प्रथम श्रेणी में उत्तीर्ण किया। फिर 1932 में वहीं से सफलतापूर्वक विनोदिनी और 1934 में विदुषी (बी.ए. ऑनर्स) की शिक्षा पूरी की। इस प्रकार हिंदी माध्यम से ‘हिंदी विदूषी’ होने का गौरव हासिल करने वाली वह भारत की प्रथम आदिवासी महिला भी हैं। सुशीला सामद मात्र एक कवयित्री ही नहीं हैं, बल्कि 1925-30 के दौर में वे एक साहित्यिक-सामाजिक पत्रिका ‘चाँदनी’ का संपादन-प्रकाशन भी कर रही थीं और तत्कालीन बिहार में गांधी की एकमात्र आदिवासी महिला ‘सुराजी’ आंदोलनकर्ता भी थीं। वे एमएलसी भी रहीं और सामाजिक-सांस्कृतिक, साहित्यिक दायित्वों का निर्वाह भी सुसंगठित तरीके से किया। इनके दो काव्य संग्रह प्रकाशित है: 1935 में ‘प्रलाप’ और 1948 में ‘सपने का संसार’।
निर्गुण ब्रह्म
निर्गुण उपासना पद्धति में ईश्वर के निर्गुण रूप की उपासना की जाती है। हिन्दू ग्रंथ में ईश्वर के निर्गुण और सगुण दोनों रूप और उनके उपासकों के बारे में बताया गया है। निर्गुण ब्रह्म ये मानता है कि ईश्वर अनादि, अनन्त है वह न जन्म लेता है न मरता है, इस विचारधारा को मान्यता दी गई है।
युसाकु माइंजावा
युसाकु माइंजावा(जापानी:前澤 友作, जन्म 22 नवंबर 1975), एक जापानी उद्यमी हैं और अमेरिकी निजी अंतरिक्ष कंपनी स्पेसएक्स की चंद्रमा की पर्यटन योजना के तहत अंतरिक्ष की यात्रा पर जाने वाले पहले पर्यटक के रूप में अपना स्थान बनाया है। वे जापानी अरबपति तथा ऑनलाइन फैशन क्षेत्र की प्रसिद्ध हस्ती हैं। वे वर्ष 1972 में भेजे गए अपोलो अभियान के बाद चंद्रमा पर जाने वाले पहले व्यक्ति होंगे। मई 2017 के आधार पर फोर्ब्स का अनुमान है कि उनके पास 3.6 अरब डॉलर की संपत्ति है और वे जापान के 14 वें सबसे अमीर व्यक्ति हैं।
वी॰ एम॰ गुप्ते
वी एम गुप्ते एक पूर्व भारतीय क्रिकेट अंपायर हैं। वह 1999 में दो ओडीआई खेलों में अंपायरिंग किये थे।
शास्त्रीय विद्युत्चुम्बकत्व का सहपरिवर्ती निरूपण
शास्त्रीय विद्युत्चुम्बकत्व का सहपरिवर्ती निरूपण (covariant formulation of classical electromagnetism) से आशय शास्त्रीय विद्युत्चुम्बकत्व के नियमों (विशेष रूप से, मैक्सवेल के समीकरण तथा लॉरेंज बल) उस रूप में लिखने से है जो लोरेन्ट्स रूपान्तरण के अन्तर्गत (सरलरेखीय जड़त्वीय निर्देशांक पद्धति में) अपरिवर्ती बना रहे।
२०१९ जी २० रियाद सम्मेलन
२०१९ जी -20 रियाद सम्मेलन ग्रुप ऑफ ट्वेंटी (जी-20) की पन्द्रहवीं बैठक होगी। यह सउदी अरब के शहर रियाद में होगी। सउदी अरब में आयोजित होने वाला यह पहला जी -20 शिखर सम्मेलन होगा।
स्तन की सूजन
स्तन की सूजन स्तन या उदर की सूजन है, आमतौर पर स्तनपान से जुड़ा होता है। लक्षणों में आम तौर पर स्थानीय दर्द और लाली शामिल है। अक्सर बुखार और सामान्य दर्द भी होता है।  शुरुआत आम तौर पर काफी तेज़ होती है और आमतौर पर प्रसूति के पहले कुछ महीनों में होती है। और फोड़ा गठन भी हो सकता है। जीवाणु स्टैफ़ीलोकोक्क्स और स्त्रेप्तोकोच्ची के करण होता है। निदान आमतौर पर लक्षणों पर आधारित होता है। एक संभावित फोड़ा का पता लगाने के लिए पराश्रव्य उपयोगी हो सकता है।स्तनपान कराने वाली महिलाओं में से लगभग १०% प्रभावित होती हैं।
स्तन की सूजन आमतौर पर केवल एक स्तन को प्रभावित करता है और लक्षण जल्दी से विकसित हो सकते हैं। संकेत और लक्षण आमतौर पर अचानक प्रकट होते हैं और उनमें शामिल हैं:कुछ महिलाएं फ्लू जैसे लक्षणों का भी अनुभव कर सकती हैं जैसे कि:जैसे ही रोगी संकेतों और लक्षणों के संयोजन को पहचानता है, विशेष स्तनपान क्षमता के साथ स्वास्थ्य देखभाल प्रदाता के साथ संपर्क किया जाना चाहिए।  ज्यादातर महिलाओं को पहले फ्लू जैसे लक्षणों का अनुभव होता है और बाद एक गंभीर लाल क्षेत्र को देख सकते हैं। इसके अलावा, अगर महिलाओं को निप्पल से असामान्य निर्वहन दिखाई देता है, तो महिलाओं को चिकित्सा देखभाल लेनी चाहिए।
१९८० के दशक से स्तन की सूजन को अक्सर गैर संक्रामक और संक्रामक उप-समूहों में विभाजित किया गया है। यह दिखाया गया है कि स्तन दूध में संभावित रोगजनक बैक्टीरिया के प्रकार और मात्रा लक्षणों की गंभीरता से संबंधित नहीं हैं।
स्तन की सूजन आमतौर पर तब विकसित होता है जब दूध स्तन से ठीक से नहीं निकाला जाता है। दूध ठहराव स्तनों में दूध नलिकाओं को अवरुद्ध कर सकता है। क्योंकि दूध स्तन से ठीक से नहीं जा रहा है और नियमित रूप से समस्या आ रही हो। यह भी सुझाव दिया गया है कि स्तन पर दबाव के परिणामस्वरूप दूध नलिकाओं को अवरुद्ध किया जा सकता है, जैसे तंग फिटिंग कपड़ों या एक अति-प्रतिबंधक ब्रा, हालांकि इस के लिए दुर्लभ सबूत हैं। यह तब भी हो सकता है जब बच्चा माँ के दूध से ना जुड़ा हो, निप्पल पर दरारें या घावों की उपस्थिति संक्रमण की संभावना को बढ़ाती है। तंग कपड़ों या फिटिंग ब्रा भी स्तनों को संपीड़ित करने में समस्याएं पैदा कर सकती हैं। एक संभावना है कि शिशु के नाक में संक्रामक रोगजनक हो सकते है जो मां को संक्रमित कर सकते हैं।  स्तन की सूजन, साथ ही स्तन फोड़ा, स्तन के सीधे आघात से भी हो सकता है। ऐसी चोट उदाहरण के लिए खेल गतिविधियों या सीट बेल्ट की चोट के कारण हो सकती है।  स्तन प्रत्यारोपण या किसी अन्य विदेशी निकाय के प्रदूषण के कारण स्तन की सूजन भी विकसित हो सकता है, उदाहरण के लिए निप्पल भेदी के बाद।  मधुमेह, पुरानी बीमारी, एड्स, या एक विकलांग प्रतिरक्षा प्रणाली वाली महिलाएं मास्टिटिस के विकास के लिए अधिक संवेदनशील हो सकती हैं।
जब स्तनपान कराने वाली महिलाओं में यह होता है, तो इसे पूपरपेक्ष मास्टिटिस, लैक्टेशन मास्टिटिस या लैक्टेशनल मास्टिटिस के रूप में जाना जाता है।  जब यह गैर स्तनपान कराने वाली महिलाओं में होती है तो इसे गैर-पूपरपेक्ष या गैर-क्रियाशील के रूप में जाना जाता है। स्तन कैंसर के भी समान लक्षण होते हैं स्तन की सूजन की तरह ही।
पूपरपेक्ष मास्टिटिस स्तन की सूजन है गर्भावस्था या स्तनपान के समय। चूंकि सबसे प्रमुख लक्षणों में से एक स्तन का तनाव और उत्थान है, इसलिए यह माना जाता है कि अवरुद्ध दूध नलिकाओं या दूध के अतिरिक्त। हालांकि, स्तनपान कराने वाली महिलाओं के केवल ०४-०५ % में ही विकसित होता हैं।  गैरपूपरपेक्ष शब्द गर्भावस्था और स्तनपान के लिए असंबंधित स्तन के सूजन घावों का वर्णन करता है।
पुष्पेन्द्र कुमार गर्ग
कप्तान पुष्पेन्द्र कुमार गर्ग (जन्म २२ नवंबर १९६३) नौकायन में एक भारतीय खिलाड़ी है। इनका जन्म उत्तर प्रदेश के अलीगढ़ जिले के सासनी में हुआ था। इन्होंने भारतीय नौसेना में शामिल होने से पहले सैनिक स्कूल, लखनऊ और राष्ट्रीय रक्षा अकादमी, खडकवासला में अध्ययन किया। इन्हें १९९३-९४ में राजीव गांधी खेल रत्न पुरस्कार से सम्मानित किया गया था।
स्तन एट्रोफी
शरीर के हिस्सों का आंशिक या पूर्ण रूप से नष्ट होना एट्रोफी कहलाता हैं। यह समस्या मानव जीवन में उत्परिवर्तन (जो अंग को बनाने के लिए जीन को नष्ट कर सकता है), खराब पोषण, खराब परिसंचरण, हार्मोनल समर्थन में कमी, लक्षित अंग को तंत्रिका आपूर्ति का नुकसान, कोशिकाओं के एपोप्टोसिस की अत्यधिक मात्रा, और कम व्यायाम या ऊतक रोग के कारण पाई जाती है। आम भाषा में मांसपेशियों की ट्राफिक स्थिति में कमी एट्रोफी कहलाती है। यह शारीर के किसी भी कोशिका, अंग या ऊतक में हो सकती है। शरीर के जिस अंग में यह समस्या उत्पन्न्होती है, वः अंग, ऊतक या कोशिका का संकोचन हो जाता हैं। स्तन एट्रोफी ऊतक के संकोचन के कारण उत्पन्न हुआ रोग हैं, जो महिलओं और पुरुषों को प्रभावित करता है। यह रोग यह ज्यादातर महिलाओं में देखा जा सकता है।
स्तन एट्रोफी महिलाओं में पाई जाने वाला वः स्तन रोग है जिसमे स्तनों का संकोचन हो जाता हैं। यह आमतौर पर रजोनिवृत्ति के दौरान महिलाओं में होता है जब एस्ट्रोजेन के स्तर में कमी आ जाती है। यह समस्या हाइपोएस्ट्रोजेनिस्म या हाइपरएंडरोजेनिस्म के कारण भी पाई जाती हैं, जिसका प्रमुख कारण वजन को बढ़ाना होता हैं। स्तन में ऊतक का नुकसान एनोरेक्सिया नर्वोसा और सर्जिकल नसबंदी से भी होता है, जिसके कारण स्तनों का संकोचन हो जाता हैं।
स्तन एट्रोफी का इलाज महिलओं में मैक्रोमास्टिया से और पुरुषो में ग्न्नोमास्टिया से किया जाता है। पुरुषों के लिए ट्रांस हार्मोन रिप्लेसमेंट थेरेपी (एचआरटी) लाभदायक होती हैं। स्तन एट्रोफी को खाद्य आहार में अधिक एस्ट्रोजेन, एंटीड्रोजनोजेन और उचित पोषण जोड़कर भी ठीक किया जा सकता है।
राव चुंडा
राव चूूूड़ा , आस्थान की मृत्यु के बाद इसके भाई वीरमदेव के पुत्र राव चूड़ा राठौड़ वंश मेंं एक योग्य व सफल प्रतापी शासक बने |
राव चूड़ा ने मारवाड़ में सामन्ती प्रथा को प्रारम्भ किया, जबकि मारवाड़ में सामन्ती प्रथा का वास्तविक संंस्थापक राव जोधा को माना जाता था, राव चुंडा को मंडोर कि सत्ता राव हेम सिंह गहलोत ( मंडोर प्रतिहारो के प्रधानमंत्री ) (मंडोरवा राजपूत) ने दिलाई थी।(राव हेमा गहलोत) राव चुंडा के समीप चूड़ासर नामक गाँव भी बसाया|
राव चूड़ा की रानी चाँद बाई ने जोधपुर में एक प्रसिद्ध बावड़ी का निर्माण कराया जिसे चाँद बावड़ी कहा जाता है, जबकि प्रसिद्ध चाँद बावड़ी आभानेरी ( दौसा ) में स्थित है, राव चूड़ा ने अपनी पुत्री रानी हंसाबाई का विवाह अपने पुत्र राव रणमल के कहने पर मेवाड़ के राणा लाखा के साथ कर अपनी स्थिति को और मजबूत कर लिया ।
चंद्रशेखर (अभिनेता)
चंद्रशेखर हिन्दी फ़िल्मों में अभिनेता तथा सहायक निर्देशक रहे हैं। इनका जन्म 7 जुलाई 1923 को हुआ था। ==प्रमुख फ़िल्म :- नमक हलाल, शराबी
स्नैचबॉट
स्नैचबॉट सोशल नेटवर्कों के लिए निर्मित किया गया क्लाउड-आधारित निःशुल्क चैटबॉट निर्माण उपकरण है।
हेनरी बेन एज्रा और एवी बेन एज्रा द्वारा वर्ष 2015 में स्थापित किया गया, स्नैचबॉट, इजराइल में हर्ज़्लिया पिच्युश से आने वाली नयी तकनीक कंपनियों में से एक है।
जुलाई 2017 में, स्नैचबॉट ने जर्मनी के बर्लिंग शहर में आयोजित किये गए चैटबॉट सम्मलेन को प्रायोजित किया था। दिसम्बर 2017 तक, 30 मिलियन से भी अधिक अंतिम प्रयोगकर्ता स्नैचबॉट प्लेटफॉर्म पर चैटबॉट के निर्माण में संलग्न हो चुके हैं।
स्नैचबॉट फेसबुक मैसेंजर, स्काइप, स्लैक, एसएमएस, ट्विटर और अन्य सोशल नेटवर्क प्लेटफॉर्म के लिए बॉट का निर्माण करने में प्रयोगकर्ताओं की सहायता करता है। स्नैचबॉट निःशुल्क प्राकृतिक भाषा संसाधन मॉडल भी प्रदान करता है। कंपनी के मशीन लर्निंग उपकरणों के साथ मिलकर, प्लेटफॉर्म ऐसे चैटबॉट के निर्माण की अनुमति देता है जो प्रयोगकर्ता के इरादों का विश्लेषण कर सकते हैं।
राव गांगा
राव गांगा राठौड़(१४८०-१५३२ ई.)
मारवाड़ (जोधपुर) के शासक थे। राव गांगा १५०८ ई. राव सूजा की मृत्यु के बाद जोधपुर के शासक बने थे। ये एक वीर राजा थे। राणा सांगा,गांगा के ससुर थे। राणा सांगा की पुत्री उत्तमदे कंवर राव गांगा की रानी थी।
१५११ ई. में जब राणा सांगा ने ईडर पर आक्रमण किया तो, गांगा स्वंय सेना सहित उसकी सहायता को गया था। मेवाड़ के शासक राणा सांगा के कहने पर पाती-पेेरवन परम्परा के तहत् अपनी एक विशाल सेना मुगलों के विरुद्ध अपने पुत्र मालदेव के नेतृत्व में खानवा के मैदान में भेेेजी थी।
राव गांगा अफीम का अत्यधिक शौकीन था। गांगा की मृत्यु के बारे में अलग-अलग बातें दी गई है। बताया जाता है कि अफीम के नशे में ही एक दिन दुर्ग से गिरकर उसकी मृत्यु हो गई थी।
इतिहासकार गोपीनाथ शर्मा के अनुसार राव गांगा के पुत्र राव मालदेव ने मेहरानगढ़ दुर्ग की दीवार से धक्का देकर इसे नीचे गिरा दिया था, जिसके कारण राव गांगा की मृत्यु हो गई |लेकिन यह कथन सही नहीं माना जाता है।
ममांग दई
ममांग दई (जन्मः 23 फरवरी 1957) एक भारतीय आदिवासी कवयित्री, उपन्यासकार और पत्रकार हैं। ये अंग्रेजी में लिखती हैं। 2011 में इन्हें पद्मश्री और 2017 में ‘द ब्लैक हिल’ उपन्यास के लिए इन्हें साहित्य अकादमी का सम्मान मिल चुका है।
ममांग दई का जन्म 23 फरवरी 1957 को पासीघाट, पूर्वी सियांग जिले में मातीन दई और ओडी दाई के परिवार में हुआ। इनका परिवार ‘आदि’ जनजाति (आदिवासी) से संबंधित है। पाइन माउंट स्कूल, शिलांग, मेघालय से इन्होंने अपनी स्कूली शिक्षा पूरी की है और गौहाटी विश्वविद्यालय, असम से अंग्रेजी साहित्य में कला स्नातक हैं।
1979 में इनका चयन आईएएस के लिए हो गया था, लेकिन इन्होंने आईएएस छोड़कर पत्रकारिता को अपना करियर बनाया। आईएएस के लिए चुने जाने वाली अरुणाचल राज्य की पहली महिला हैं। एक पत्रकार के रूप में काम करते हुए, इन्होंने द टेलीग्राफ, हिंदुस्तान टाइम्स और द सेंटिनल में योगदान दिया। इन्होंने रेडियो के साथ ही दूरदर्शन, इटानगर में भी काम किया है।
ये इटानगर प्रेस क्लब की सचिव, अरुणाचल प्रदेश लिटरेरी सोसाइटी की महासचिव, उत्तर पूर्व लेखकों के फोरम की सदस्य और साहित्य अकादमी व संगीत नाटक अकादमी के जनरल काउंसिल की मेम्बर रह चुकी हैं। 2011 में उन्हें अरुणाचल प्रदेश राज्य लोक सेवा आयोग के सदस्य नियुक्त किया गया था। वर्तमान में ये अरुणाचल प्रदेश यूनियन ऑफ वर्किंग जर्नलिस्ट्स (एपीयूडब्ल्यू) की अध्यक्ष हैं।
अरुणाचल प्रदेश: द हिडन लैंड (2003)  माउंटेन हार्वेस्ट: द फूड ऑफ अरुणाचल (2004) द स्काई क्वीन (2003) वन्स अपॉन ए मूनटाइम (2003)  द लीजेंड ऑफ पेंसम (उपन्यास, 2006) स्टूपिट क्यूपिड (उपन्यास, 2008)  द ब्लैक हिल (उपन्यास, 2014)  रिवर पोएम्स (कविता, 2004),  द बाल्म ऑफ टाइम (कविता, 2008)  हम्बेरेल्साईज लूम (कविता, 2014)  मिडसमर सरवाइवल लिरिक्स (कविता, 2014)
इन्हें 2011 में भारत सरकार से पद्मश्री मिली। अरुणाचल प्रदेश सरकार ने 2013 में इन्हें ‘अरुणाचल प्रदेश: द हिडन लैंड’ के लिए वार्षिक वेरियर एल्विन पुरस्कार से सम्मानित किया। 2017 में ‘द ब्लैक हिल’ के लिए साहित्य अकादमी पुरस्कार मिला।
ग्रेस कुजूर
ग्रेस कुजुर (जन्मः 3 अप्रैल 1949) भारत की एक प्रमुख आदिवासी कवयित्री हैं। रांची (झारखंड) के इटकी में एक ‘उरांव’ आदिवासी परिवार में इनका जन्म हुआ। इनकी मातृभाषा ‘कुड़ुख’ है। इनके पिता पैट्रिक कुजूर अस्पताल में कंपाउंडर थे और मां रूथ केरकेट्टा हेल्थ विजीटर थीं।
इनकी आरंभिक एवं उच्च शिक्षा रांची में पूरी हुई। इन्होंने क्रमशः उर्सूलाइन कॉन्वेट स्कूल रांची से मैट्रिक, संत जेवियर कॉलेज रांची से एम.ए, बी.एड. की शिक्षा पाई। फरवरी 1976 में उन्होंने ऑल इंडिया रेडियो की सर्विस में कार्यक्रम अधिशासी के रूप में ज्वाईन किया। इस संस्थान में रहते हुए उन्होंने रांची, पटना दिल्ली, भागलपुर आदि जगहों पर अपनी सेवाएं दी। बाद में वे निदेशक भी बनीं। 2008 में इन्होंने ऑल इंडिया रेडियो (आकाशवाणी) से महानिदेशक (कार्यक्रम) के पद से अवकाश ग्रहण किया।
ग्रेस कुजूर ने 1966 से लेखन कार्य आरंभ किया। ये मुख्यतः हिंदी में लिखती हैं और इनकी कविताएं ‘हिन्दुस्तान’, ‘आज’, ‘युद्धरत आम आदमी’, ‘आर्यावर्त्त’, ‘झारखंडी भाषा साहित्य संस्कृति अखड़ा’ आदि विभिन्न पत्र-पत्रिकाओं में प्रकाशित हो चुकी हैं। ‘कलम उगलती आग', ‘लोकप्रिय आदिवासी कविताएं’ और ‘कलम को तीर होने दो’ नामक संग्रहों में इनकी कविताएं संकलित हैं। अब तक इनका अपना कोई स्वतंत्र संकलन प्रकाशित नहीं हो सका है। ग्रेस कुजूर ने रेडियो नाटक तथा प्रहसन भी लिखे हैं। डायन-प्रथा पर ‘महुआ गिरे आधी रात’ नामक इनका रेडियो नाटक चर्चित रहा है।
निर्मला पुतुल
निर्मला पुतुल (जन्मः 6 मार्च 1972) बहुचर्चित संताली लेखिका, कवयित्री और सोशल एक्टिविस्स्ट हैं। दुमका, संताल परगना (झारखंड) के दुधानी कुरुवा गांव में जन्मी निर्मला पुतुल हिंदी कविता में एक परिचित आदिवासी नाम है। पिता सिरील मुरमू (नहीं रहे) व मां कांदिनी हांसदा की पुत्री निर्मला ने राजनीतिशास्त्र में ऑनर्स हैं और नर्सिंग में डिप्लोमा किया है।
इनकी प्रमुख कृतियों में ‘नगाड़े की तरह बजते शब्द’ और ‘अपने घर की तलाश में’ हैं। इनकी कविताओं का अनुवाद अंग्रेजी, मराठी, उर्दू, उड़िया, कन्नड़, नागपुरी, पंजाबी, नेपाली में हो चुका है।
कविता लेखन के साथ-साथ पिछले 15 वर्षों से भी अधिक समय से निर्मला शिक्षा, सामाजिक विकास, मानवाधिकार और आदिवासी महिलाओं के समग्र उत्थान के लिए व्यक्तिगत और संस्थागत स्तर पर लगातार सक्रिय हैं। अनेक राज्य स्तरीय और राष्ट्रीय सम्मान हासिल कर चुकी निर्मला फिलहाल निर्वाचित मुखिया हैं।
केटी इकबाल
खतीजा इकबाल (केटी इकबाल) एक अभिनेत्री है, जिसने हिंदी फिल्मों नमस्ते इंग्लैंड और रागिनी एमएमएस: रिटर्न्स जैसे वेब श्रृंखला में काम किया है। नमस्ते इंग्लैंड फिल्म में अर्जुन कपूर और परिणीति चोपड़ा लीड रोल में दिखेंगे। उन्होंने सेंट जॉर्ज विश्वविद्यालय से बिजनेस मैनेजमेंट की पढ़ाई की है। वो कॅरीबियाई देश ग्रेनाडा की रहने वाली है। वो बिकनी मॉडल रही हैं। उसकी बहन खदीजा नाखुदा है। जून 2021 में, खतीजा इकबाल ने संगीत वीडियो गीत "यारों रब से दुआ करो" में अभिनय किया, जिसे अखिल सचदेवा ने गाया था।
रूठी रानी
उमादे भटियानी (निधन 1562; अन्य नाम "उमराव, उमा देवी") मारवाड़ के शासक मालदेव राठौड़ की दूसरी पत्नी थी। उन्हें अपने पति के साथ तनावपूर्ण सम्बंधों के कारण रूठी रानी की उपाधि मिली।
उमादे जैसलमेर के भाटी राजपूत रावल लुणकरण भाटी की पुत्री थी।
मोटा राजा उदयसिंह
उदय सिंह (13 जनवरी 1538 – 10 जुलाई 1595) जिन्हें "मोटा राजा" भी कहा जाता है, मारवाड़ के राठौड़ राजा थेे।
सिवाना के कल्याणदास राठौड़ ने उदय सिंह और जहाँगीर को मारने की धमकी दी क्योंकि उदयसिंह ने अपनी बेटी जगत गोसाई का विवाह जहाँगीर के साथ निर्धारित किया था। यह ज्ञान होने के पश्चात् अकबर ने सिवाना पर हमला कर दिया और इसमें कल्याणदास अपने लोगों के साथ वीरगति को प्राप्त हुये और सिवाना की महिलाओं ने जौहर कर लिया।
उदय सिंह का लाहौर (वर्तमान पाकिस्तान में) १० जुलाई १५९५ को निधन हुआ। उनके निधन के बाद उनके पुत्र सूर सिंह मारवाड़ के राजा बने।
जॉर्डन हैंडरसन
जॉर्डन ब्रायन हैंडरसन (जन्म 17 जून 1990) इंगलैंड के फुटबॉलर है| हैंडरसन प्रीमियर लीग में लिवरपूल एफ़.सी. के कप्तान है और इंग्लैंड नेशनल फुटबॉल टीम के लिए भी खेलते है| हैंडरसन ज्यादा तर मिड-फील्डर की भूमिका में खेलते है क्लब अथवा देश दोनों के लिए|
हैंडरसन ने अपनी फुटबॉल की शुरुवात संडरलैंड के साथ किया था बाद वो थोड़े समय के लिए कॉवेन्ट्री सिटी एफ.स. के लिए ऋण पर खेले २००९ में और २०११ से लिवरपूल में है| २०१५ से वो लिवरपूल की कप्तानी कर रहे है स्टीवन जेरार्ड के जाने के बाद से| २०१० में हैंडरसन को पहली बार इंग्लैंड नेशनल फुटबॉल टीम के लिए खेलने का अवसर मिला था| इससे पहले वो इंग्लैंड नेशनल अंडर -२१ फुटबॉल टीम के लिए कप्तान हेतु खेल चुके थे| उन्होंने यूईएफए यूरो 2012 और 2016, और 2014 और 2018 फीफा विश्व कप में देश का प्रतिनिधित्व किया है।
हैंडरसन को बॉक्स टू बॉक्स मिडफील्डर के रूप में अक्सर खेलते हुए देखा गया है हालांकि मौजूदा लिवरपूल कोच क्लोप के नेतृत्व में वो लिवरपूल मिडफील्डर के रूप में दिखे है|उन्हें व्यापक रूप से ऐसे खिलाड़ी के रूप में जाने जाता है जो कड़ी मेहनत करता है और टीम में ऊर्जा लाता है।
"11 सितंबर 2018 तक खेले गए मैच के आधार पे"  "15 सितंबर 2018 तक खेले गए मैच" "11 सितंबर 2018 तक खेले गए मैच"
गुदगुदाना
गुदगुदाना शरीर के किसी हिस्से को इस तरह से छूने का कार्य है जो अनैच्छिक मरोड़ या हँसी का कारण बनता है। गुदगुदी त्वचा भर में किसी हल्की उत्तेजना के परिणामस्वरूप होती है। गुदगुदी से संबंधित व्यवहार में मुस्कुराहट, हँसी, ऐंठन और रोंगटे खड़े होना शामिल है। गुदगुदी संवेदना को दो अलग-अलग श्रेणियों में विभाजित किया जा सकता है। एक पर त्वचा पर हल्की चाल के कारण हल्की कष्टप्रद सनसनी होती है, जैसे कोई कीट के चलने से। दूसरी पर कठोर, गहरे दबाव के कारण शरीर के विभिन्न क्षेत्रों की त्वचा पे छुने पर सुखद, हंसी-उत्तेजक भावना होती है। इन प्रतिक्रियाओं को मनुष्यों और अन्य नरवानर तक ही सीमित माना जाता है।
जबकि हाथ की हथेली स्पर्श के लिए अधिक संवेदनशील है, ज्यादातर लोगों को लगता है कि उनके पैरों के तलवों में सबसे अधिक गुदगुदी होती है। अन्य गुदगुदी के लिये संवेदनाशील क्षेत्रों में बगल, धड़ के किनारे, गर्दन, घुटने, पेट, नाभि और पसलियाँ शामिल होते हैं। गुदगुदी सिर्फ दूसरे के करने से होती है और स्वयं नहीं की जा सकती।
स्तन अधिरक्तता
स्तन अधिरक्तता महिलाओं के माँ बनने के बाद होने वाला वह स्तन रोग हैं, जिसमें बहुत अधिक स्तन दूध से ठोस, सूजन, दर्दनाक स्तनों का विकास होता है। स्तन अधिरक्तता बहुत ठोस, गांठ, गंदे, और निविदा बन सकते हैं। यह स्तन से बगल तक फैलती है, और स्तनों की नसें सतह पर और अधिक दिखाई दे सकती है या यहां तक ​​कि बाहर निकल सकती है। यह निप्पल क्षेत्र के आकार और वक्रता को लचीला, सपाट, कड़ा और सुजा हुआ बना देता है। यह निपल्स को फ्लैट या उल्टा बना देता हैं। कभी-कभी यह निप्पल पर लकीरों का कारण बन सकता है और यह मुख्य रूप से सेप्टेशन मास्टिटिस का एक पूर्व लक्षण भी हैं। जब स्तन कोलोस्ट्रम, परिपक्व दूध में बदलता हैं तब स्तन अधिरक्तता उतपन्न होती है। हालांकि, यह माँ बनने के बाद में भी हो सकती है जब स्तनपान कराने वाली महिलाओं को उचित नर्सिंग या फिर स्तनों से बच्चे को पर्याप्त दूध नहीं दिया जाता। यह बच्चे के जन्म के पहले या दो सप्ताह के भीतर स्तनों में देखि जा सकती हैं। स्तनों की आपूर्ति में वृद्धि के साथ-साथ स्तनों में रक्त प्रवाह में वृद्धि के कारण स्तन बहुत भारी और पूर्ण होते हैं। यह स्तनपान करवाने से यह चरण कुछ दिनों के भीतर बेहतर हो जाना शुरू हो जाता है क्योंकि आपका दूध उत्पादन आपके बच्चे की जरूरतों को पूरा करने के लिए समायोजित होता है। परन्तु स्तनपान अगर समय पर नहीं किया जाता, तो वह स्तन उत्थान का कारण बन जाता हैं। जब भी स्तन दूध आपके स्तनों में बनता है, और इसे नियमित रूप से या पूरी तरह से हटाया नहीं जाता है, सूजन और दृढ़ता विकसित हो सकती है। स्तन परिसंचरण अक्सर निम्नलिखित स्थितियों में से एक के कारण होता है:
मां को स्तन के दूध को निकालना चाहिए। अगर बच्चा अच्छी तरह से दूध नहीं पी रहा तो जबर्दस्ती उसे स्तनपान करना चाहिए। यदि बच्चा प्रभावी ढंग से संलग्न करने और चूसने में सक्षम नहीं है, तो उसे हाथ से या पंप के साथ कुछ बार तब तक व्यक्त करना चाहिए जब तक कि स्तन नरम न हो जाएं, ताकि बच्चा बेहतर रूप से स्तनपान कर सके।  वह स्तन को गर्म संपीड़न लागू कर सकती है या अभिव्यक्त करने से पहले गर्म स्नान कर सकती है, जिससे दूध बहने में मदद मिलती है।  वह बच्चा को दूध पिलाने के बाद ठंडे संपीड़न का उपयोग कर सकती है, जो सूजन को कम करने में मदद करती है। नियमित स्तनपान जारी रखा जा सकता है। स्तन अधिरक्तता के लिए उपचार गैर-चिकित्सा और चिकित्सा पद्धतियों में विभाजित किया जा सकता है। गैर-चिकित्सीय तरीकों में गर्म / ठंडे गुआ-शा (स्क्रैपिंग थेरेपी), एक्यूपंक्चर और गोभी के पत्ते शामिल हैं और  चिकित्सा पद्धति प्रोटीलाइटिक एंजाइम होते हैं जैसे सेरारेप्टेस, प्रोटीज़, और उपकुशल ऑक्सीटॉसिन।
होमी मोतीवाला
होमी मोतीलावाला (जन्म 18 जून 1958) नौकायन में एक भारतीय खिलाड़ी है। उन्हें वर्ष 1993 में नौकायन में सर्वश्रेष्ठ प्रदर्शन के लिए अर्जुन पुरस्कार मिला था, जबकि इन्हें 1994-95 में पीके गर्ग के साथ राजीव गांधी खेल रत्न पुरस्कार से भी सम्मानित किया गया था। इसके बाद कोचिंग उत्कृष्टता के लिए साल 2002 में द्रोणाचार्य पुरस्कार से सम्मानित किया गया।
मोतीलावाला भारतीय नौसेना में कमांडर के पद पर रहें जिन्हें 1983 में शौर्य चक्र से भी सम्मानित किया गया था।
शील कान्त शर्मा
शील कांत शर्मा एक भारतीय प्रतिमान है। वह 1 मार्च, 2008 से 28 फरवरी, 2011 तक दक्षिण एशियाई सहयोग संगठन (सार्क) के महासचिव बने।
भौतिक समीक्षा-डी (1971) में भौतिक समीक्षा पत्र (1972), लेख समीक्षा और पत्रिकाओं (टाइम्स ऑफ इंडिया, मेनस्ट्रीम और रविवार) में 1981-82 के दौरान परमाणु निरस्त्रीकरण मुद्दों पर लेख लेख संयुक्त राष्ट्र अध्ययन समूह के सदस्य के रूप में सह-लेखक सत्यापन (1989-91) ने 1991 में सत्यापन पर संयुक्त राष्ट्र की रिपोर्ट के सह-लेखन के लिए रक्षात्मक सुरक्षा अवधारणाओं (1991-9 3) पर संयुक्त राष्ट्र अध्ययन समूह के सदस्य के रूप में रक्षात्मक सुरक्षा अवधारणाओं पर संयुक्त राष्ट्र की रिपोर्ट के सह-लेखक के सत्यापन पर एक यूनिडिर मोनोग्राफ लिखा विच्छेदन सामग्री कट ऑफ और परमाणु हथियारों का गैर-उपयोग (1992) आईएईए बुलेटिन में आलेख - 1995 में माल्टा में ऊर्जा पर पगवाश सम्मेलन में प्रस्तुत पेपर (1995) संयुक्त राष्ट्र पैनल की 2002 में उनके सभी पहलुओं में मिसाइल पर रिपोर्ट
सम्मेलन भारत / प्रतिनिधि के प्रतिनिधि के रूप में भाग लिया: गैर-गठबंधन शिखर सम्मेलन, नई दिल्ली (1983) कुआलालंपुर (2003), परमाणु निरस्त्रीकरण (1985-89) पर वार्षिक छह राष्ट्र सम्मेलन निरस्त्रीकरण पर सम्मेलन (1 9 83-86) संयुक्त राष्ट्र महासभा ( 1983-86, 2000- 2003) संयुक्त राष्ट्र निरस्त्रीकरण आयोग (1984-86, 2001) संयुक्त राष्ट्र सम्मेलन रियो +5 (199 7) आईएईए जनरल कॉन्फ्रेंस (1994-99) और 2004 से परमाणु और ऊर्जा मुद्दों पर अंतर्राष्ट्रीय सम्मेलन (1994-99) एआरएफ मंत्रिस्तरीय बैठकें (2000-04)
भाषाएं: फ़्रेंच और अरबी
शौक और अतिरिक्त पाठ्यचर्या रूचियां: साहित्य, विज्ञान और प्रौद्योगिकी पर रीडिंग। भारत के अंतर्राष्ट्रीय केंद्र और भारत आवास केंद्र;
खेल और अवकाश: बास्केट बॉल, टेनिस, तैरना, योग, शतरंज
आलमबाग़
आलमबाग़ (उर्दू: آلم باغ, ) भारतीय शहर लखनऊ में कानपुर मार्ग पर स्थित है। यह लखनऊ के सबसे महत्वपूर्ण आवासीय, वाणिज्यिक और शहर के घनी आबादी वाले क्षेत्रों में से एक है। आलमबाग़ लखनऊ छावनी क्षेत्र में आता है।
इससे पहले आलमबाग़ में एक महल, एक मस्जिद और अन्य इमारतों के साथ ही साथ एक सुंदर बगीचा भी था। इसे नवंबर 1857 में प्रथम स्वतंत्रता संग्राम के दौरान एक किले में परिवर्तित कर दिया गया। सर जेम्स आउट्रम, किले पर बार-बार हमला करने के बावजूद मार्च 1858 तक असफल रहा जब तक कि सर कॉलिन कैंपबेल लखनऊ पर हमला करने के लिए लौट नही आया। अंग्रेजों द्वारा विद्रोहियों को पराजित करने के बाद यह लखनऊ और आस-पास के शहरों के लिए सैन्य कमांड सेंटर के रूप में कार्य मे लाया गया।
आलमबाग़ लखनऊ के दक्षिण छोर की तरफ है और आस-पास के गाँवों के लिए एक आम बाजार स्थान के रूप में कार्य करता है। आस-पास के गाँवों के किसान हर सुबह आलमबाग में पूरी तरह सब्जियाँ और वितरकों और स्थानीय खुदरा विक्रेताओं को फसल बेचते हैं, जो बदले में लखनऊ शहर भर में खुदरा विक्रेताओं को सब्जियाँ और फसल वितरित करते हैं।
आलमबाग़ एक बस डिपो भी है। यह दक्षिण में कानपुर रोड, पश्चिम में सीतापुर रोड और अन्य दो दिशाओं में राज्य सरकार द्वारा बनाई गई सड़कों से शहर के अन्य हिस्सों से अच्छी तरह से जुड़ा हुआ है।
आलमबाग़ में लखनऊ के कुछ सबसे प्रतिष्ठित स्कूल हैं।
अशोक पागल
अशोक पागल (जन्मः 5 मई 1948) एक भारतीय नाटककार, अभिनेता और निर्देशक हैं। 70 के दशक में अपने रंगमंचीय करियर की शुरुआत करने वाले शोक पागल का वास्तविक नाम ‘अशोक कुमार साहु’ है। ये रांची के सबसे पुराने प्रिंटिंग प्रेसों में से एक ‘सुकृत प्रेस’ के संचालक भी हैं। अशोक पागल ने 1971 में ‘हस्ताक्षर’ नाट्य संस्था की नींव डाली थी जिससे रांची में आधुनिक रंगमंच की शुरुआत मानी जाती है।
रामकृष्ण वर्मा
रामकृष्ण वर्मा बलवीर (१८५९ - १९०६) हिन्दी साहित्यकार तथा भारत जीवन प्रेस के स्वामी थे। वे भारतेन्दु मण्डल के कवि थे जो पुराने ढर्रे की कविताएँ लिखा करते थे। उन्होने अपने प्रेस से अनेक पुरानी पुस्तकों को छापकर हिन्दी का बहुत उपकार किया अन्यथा उनमें से बहुत सी पुस्तकें नष्ट हो गयीं होतीं।
बाबू रामकृष्ण वर्मा का जन्म बनारस में हुआ था। वे मंचीय कवि थे तथा 'समस्यापूर्ति' में भाग लेते थे।
नाटकलेखन और प्रदर्शनों की दयनीय स्थिति को देखते हुए बांग्ला नाटक 'कृष्णाकुमारी नाटक' (माइकल मधुसूदन दत्त) का अनुवाद (1899) करते हुए रामकृष्ण वर्मा को कहना पड़ा :
बाबू रामकृष्ण वर्मा जी ने बनारस से हिन्दी में 'भारत जीवन' नामक एक पत्रिका निकाली।
गद्य : विरह, नायिका भेद
कविता : रुपगर्विता, प्रोषितपतिका, उत्कंठिता, रूपक
अनुवाद : कृष्णाकुमारी नाटक (माइकल मदुसूदन दत्त)
एकांकी : भारतोद्धार, पद्मावती, वीर नारी, कृष्णकुमार
अल्फ़ा स्कल्प्टोरिस तारा
अल्फ़ा स्कल्प्टोरिस (Alpha Sculptoris) या α स्कल्प्टोरिस (α Sculptoris), जिसका बायर नामांकन भी यही है, पृथ्वी से आकाश में भास्कर तारामंडल के क्षेत्र में दिखने वाला एक नीला-श्वेत बी-श्रेणी का दानव तारा है। इसका सापेक्ष कांतिमान +4.30 है और यह पृथ्वी पर अपने तारामंडल का सबसे रोशन तारा प्रतीत होता है। यह हमारे सौर मंडल से लगभग 780 प्रकाशवर्ष दूर स्थित है। इसकी तेजस्विता हमारे सूरज से 1,500 गुना है और इसका सतही तापमान 13,600 कैल्विन अनुमानित करा गया है। इसकी त्रिज्या सौर त्रिज्या की सात गुना है जबकि इसका द्रव्यमान सौर द्रव्यमान का पाँच गुना है। यह एक परिवर्ती तारा है।
स्तन रक्तगुल्म
स्तन रक्तगुल्म (हेमेटोमा) स्तन में रक्त के संग्रह होने को कहते है। यह आंतरिक रक्तस्राव (रक्तस्राव) से उत्पन्न होता है और आघात (स्तन की चोट या सर्जरी) या गैर-दर्दनाक कारण के कारण उत्पन्न हो सकता है।
स्तन रक्तगुल्म (हेमेटोमा) के लक्षणों में दृश्य विघटन, स्तन दर्द, और सूजन शामिल है।
स्तन रक्तगुल्म स्तन पर सीधे आघात के कारण होता है, जैसे किसी स्पोर्ट्स या सड़क दुर्घटना में लगी चोट से जैसे किसे वाहन के टक्कर होने के कारण सीट बेल्ट से लगी चोट भी स्तन रक्तगुल्म का प्रमुख कारण होता है। रक्तगुल्म स्तन सर्जरी का परिणाम भी हो सकता है, जिसमें सर्जरी के बाद स्तन में रक्त के बहाव से हो सकती हैं। यह सर्जरी के कुछ समय बाद या कई दिनों बाद भी हो सकता है और कॉस्मेटिक सर्जरी (उदाहरण के लिए स्तन में कमी या स्तन वृद्धि) और गैर-कॉस्मेटिक सर्जरी से हो सकता है। कॉस्मेटिक सर्जरी में स्तन में कमी या स्तन वृद्धि की जाती हैं और गैर-कॉस्मेटिक सर्जरी में सर्जरी स्तन से लिम्फ नोड हटाने, लम्पेक्टोमी, या मास्टक्टोमी की जाती है। स्तन में रक्त वाहिकाओं के टूटने के कारण भी स्तन रक्तगुल्म(हेमेटोमा) भी हो सकता है, खासतौर पर कोगुलोपैथी वाले व्यक्ति जब काफी लंबे समय बाद एस्पिरिन या इबुप्रोफेन जैसी दवाओं का उपयोग करते हैं।रक्त के पुनर्वसन के माध्यम से छोटे स्तन रक्तगुल्म अक्सर कई दिनों या हफ्तों के भीतर स्वयं को ठीक हो जाती हैं। स्तन रक्तगुल्म कभी-कभी त्वचा की मलिनकिरण, सूजन या बुखार का कारण बन सकता है। प्रारंभिक सबूत हैं कि, स्तन प्रत्यारोपण सर्जरी के बाद, रक्तगुल्म की उपस्थिति बढ़ जाती है।
छोटे स्तन हेमेटोमास जो असुविधा का कारण बनते हैं जो अल्ट्रासाउंड का उपयोग करके पता लगाए जाते हैं, उन्हें अक्सर नैदानिक ​​अवलोकन से ठीक किया जा सकता हैं।
बड़े स्तन हेमेटोमा जो असुविधा पैदा करते हैं, आमतौर पर वे जल निकासी से ठीक हो जाते है। एक घातक ट्यूमर की उत्तेजना के बाद भी स्तन रक्तगुल्म/हेमेटोमास सूख जाते हैं। यह सुई आसपाईरेशन या (शायद ही कभी) खुली सर्जिकल जल निकासी के माध्यम से ठीक किया जा सकता है।
डेफ़-चाइल्ड इंडिया
डेफ़-चाइल्ड इंडिया दक्षिण भारत के तमिलनाड राज्य की एक समाजसेवी संस्था है। यह दरअसल नम्बिक्कई फ़ाउन्डेशन की परियोजना है। इसके अंतरगत राज्य के बहरे बच्चों को आधुनिक सूचना प्रौद्योगिकी पहुँचाई जाती है बहरेपन के कारण कान से नहीं सुन पाने वाले बच्चों की सहायता की जाती है। यह परियोजना २००० ई० में प्रारंभ हुई और यह संयुक्त राजशाही में स्थित समाज सेवी संस्था डी फ़ैक्स की सहायता प्राप्त है जो बहरेपन और प्रौद्योगिकी में विशेषज्ञ का दर्जा प्राप्त है। इन्हें समुदाय कोष के माध्यम से आर्थिक सहायता जुटाने का अनुभव है और इसे ब्रिटेन की सबसे बड़ी लॉटरी कहा जाता है।
डेफ़-चाइल्ड इंडिया के कार्यों में पाठ्य पुस्तकों पाठ्य सामग्री का विकास शामिल है जो बेहरे लोगों के लिए सहज है, बहरो के शिक्षकों के लिए कार्यशाला और बहरे बच्चों के लिए सूचना प्रौद्योगिकी उपलब्ध कराना और इस दिशा के कार्यालयों का आयोजन आदि के लक्ष्य पूरे करता है।
दहीखेड़ा
दहीखेड़ा भारतीय राज्य राजस्थान के झालावाड़ जिले की खानपुर तहसील का एक गाँव है।
भारत की २०११ की जनगणना के अनुसार गाँव की कुल जनसंख्या 3041 है जिसमें १५५८ पुरुष और १४८३ महिलायें हैं।
हास्य कविता
हास्य कविता हिन्दी साहित्य का वो रस है जिसे पढ़ने व सुनने में आनन्द की अनुभूति होती है। यह कविता का एक प्रकार है जिसके अन्य प्रकार निम्नलिखित हैं:
हास्य कविता में शब्दों द्वारा किसी के पहनावे, हाव-भाव, शारीरिक बनावट इत्यादि पर ध्यान केंद्रित करते हुए मन में हास्य रस (भाव ) उत्पन्न किया जाता है। हिन्दी में हास्य के प्रचलित कवियों में काका हाथरसी, अशोक चक्रधर, हुल्लड़ मुरादाबादी प्रसिद्ध हैं। बिहसे सिव समाज निज देखा ।।
एड्रियन स्मिथ (वास्तुकार)
एड्रियन डी। स्मिथ (जन्म 19 अगस्त, 1944) एक अमेरिकी वास्तुकार है जिसने दुनिया की सबसे ऊंची संरचना, दुबई में बुर्ज खलीफा सहित कई उल्लेखनीय इमारतों को डिजाइन किया है, साथ ही जेद्दाह में जेद्दाह टॉवर , सऊदी अरब। वह शिकागो, में ट्रम्प इंटरनेशनल होटल एंड टॉवर समेत कुछ अन्य पहचानने योग्य इमारतों के वरिष्ठ वास्तुकार थे; एड्रियन स्मिथ का जन्म 1944 में शिकागो में हुआ था। जब वह चार वर्ष का था तब उसका परिवार दक्षिणी कैलिफ़ोर्निया चले गए जहां वह बड़ा हुआ। ड्राइंग में उनकी दिलचस्पी की देखते हुए उनकी माँ ने उन्हे आर्किटेक्चर का सुझाव दिया था।
स्मिथ ने 1967 में स्किडमोर, ओविंग्स एंड मेरिल (एसओएम), शिकागो में कई सालों बिताए और 1980 से 2003 तक एक डिजाइन पार्टनर और 2003 से 2006 तक एक परामर्श डिजाइन पार्टनर थे। 2006 में, उन्होंने एड्रियन स्मिथ + गॉर्डन गिल आर्किटेक्चर की स्थापना की ( एएस + जीजी), जो एक अंतरराष्ट्रीय स्तर पर उच्च प्रदर्शन, ऊर्जा कुशल और टिकाऊ वास्तुकला के डिजाइन के लिए समर्पित है। 2008 में, उन्होंने पॉजिटिवइनेर्जी प्रैक्टिस (पीईपी) की एमईपी फर्म की सह-स्थापना की, जो उच्च प्रदर्शन, ऊर्जा कुशल वास्तुकला के पर्यावरण इंजीनियरिंग में माहिर हैं।
गंगोत्री हिमानी
गंगोत्री हिमानी (Gangotri Glacier) भारत के उत्तराखण्ड राज्य के उत्तरकाशी ज़िले में स्थित हिमालय की एक हिमानी (ग्लेशियर) है। यह क्षेत्र हिन्दुओं के लिए एक तीर्थ है और तिब्बत से सीमावर्ती है। गंगोत्री हिमानी गंगा नदी के प्रमुख स्रोतों में से है और 27 घन किमी के आकार के साथ हिमालय की सबसे बड़ी हिमानियों में से एक है। यह 30 किमी (19 मील) लम्बी और 2 से 4 किमी (1 से 2 मील) चौड़ी है। इस हिमानी के इर्दगिर्द गंगोत्री समूह के पर्वत हैं, जिममें बहुत कठिनाई से चढ़ने वाले शिवलिंग, थलै सागर, मेरु और भागीरथ-तृतीय शामिल हैं। गंगोत्री हिमानी इस समूह के सर्वोच्च पर्वत, चौखम्बा, के नीचे एक हिमगह्वर में आरम्भ होती है और फिर लगभग पश्चिमोत्तर दिशा में बहती है। हिमानी का अंत जहाँ होता है उसका नाम गौमुख है, क्योंकि उस स्थान का आकार एक गाय के मुख से मिलता है, और यह स्थान गंगोत्री बस्ती से 19 किमी दूर है। गौमुख शिवलिंग पर्वत के चरणों के समीप है और दोनों के बीच तपोवन नामक मर्ग (घास का मैदान) है।
विलियम बेकर
विलियम फ्रैजियर बेकर, जिसे बिल बेकर (9 अक्टूबर, 1953 को जन्म) के नाम से भी जाना जाता है, एक अमेरिकी संरचनात्मक अभियंता है जो बुर्ज खलीफा इंजीनियरिंग के लिए जाना जाता है, दुनिया की सबसे ऊंची इमारत / मानव निर्मित संरचना। वह वर्तमान में स्किडमोर, ओविंग्स एंड मेरिल, एलएलपी (एसओएम) के शिकागो कार्यालय में एक संरचनात्मक इंजीनियरिंग भागीदार हैं।
यूबेहेब गर्त
यह एक बड़ा ज्वालामुखी गड्ढा है। यह  मौत की घाटी में, मौत की घाटी राष्ट्रीय पार्क, कैलिफोर्निया, संयुक्त राज्य अमेरिका में है।
संदीप बख्शी
संदीप बख्शी भारतीय बैंकर और आइसीआइसीआइ बैंक के मुख्य कार्यकारी अधिकारी हैं। उनसे पहले चंदा कोचर बैंक की कार्यकारी अधिकारी थीं।
हरिहर वैष्णव
हरिहर वैष्णव (जन्म 19 जनवरी 1955 मृत्यु 23 सितंबर 2021) एक हिन्दी साहित्यकार एवं बस्तर, छत्तीसगढ़ की कला एवं संस्कृति के विभिन्न पहलुओं पर अनुसन्धान कर्ता हैं। ये मूलतः कथाकार एवं कवि हैं साथ ही इन्होंने साहित्य की विभिन्न विधाओं में लेखनी की है। इनकी अभी तक २४ पुस्तकें प्रकाशित हुई हैं, जिनमें से इनकी मुख्य कृतियाँ हैं: लछमी जगार और बस्तर का लोक साहित्य। इनके साहित्यों के कारण इन्हें 'उमेश शर्मा साहित्य सम्मान 2009' सहित कई पुरस्कारों से सम्मानित किया गया है।
हरिहर वैष्णव का जन्म बस्तर के दन्तेवाड़ा में १९ जनवरी १९५५ को कोंडागांव में श्यामदास वैष्णव और जयमणि वैष्णव के घर हुआ। ये हिन्दी साहित्य में स्नात्कोत्तर हैं। ये वर्तमान में सरगीपारा, कोंडागाँव (बस्तर) में रहते हैं।
इनके ज़्यादातर कविताएं और साहित्य बस्तर के बारे में लिखे हैं। बस्तर के लोक साहित्य के संकलन में वे किशोरावस्था से ही संलग्न रहे। बस्तर से इनका बहुत जुड़ाव रहा है। बस्तर की परम्पराओं और संस्कृति को अपने काव्य और गद्य में उतारने पर इनके लेख प्रामाणिक माने जाते हैं। इन्होंने बहुत से बस्तर की जनजातियों में सदियों से गाये-बजाये जाने वाले गीतों को एकत्रित करके उनका अनुवाद करने में किया है।
हरिहर वैष्णव वन विभाग में लेखाकार के पद पर कार्यरत थे, लेकिन शोध कार्य के लिए पर्याप्त समय न मिल पाने के कारण उन्होंने सेवानिवृत्ति से चार साल पहले ही स्वेच्छा से सेवानिवृत्ति ले ली।
इन्होंने कहानी एवं बालसाहित्य रचा है। वैष्णव का सम्पूर्ण लेखन-कर्म बस्तर पर केन्द्रित है। अब तक कुल २४ पुस्तकें प्रकाशित हो चुकीं हैं और कुछ प्रकाशनाधीन हैं। हिन्दी के साथ-साथ बस्तर की भाषाओं - हल्बी, भतरी, बस्तरी और छत्तीसगढ़ी में भी समान लेखन-प्रकाशन।
इनकी प्रमुख कृतियाँ हैं –
इसके अलावा इन्होंने बस्तर की मौखिक कथाए (लोक साहित्य), घूमर (हल्बी साहित्यिक पत्रिका), प्रस्तुति, (लघुपत्रिका), एवं ककसाड (लघु पत्रिका) का सम्पदन भी किया है।
हरिहर वैष्णव को अनेक पुरस्कारों से सम्मानित किया जा चुका है। उल्लेखनीय सम्मानों में छत्तीसगढ़ हिन्दी साहित्य परिषद् का 'उमेश शर्मा साहित्य सम्मान 2009', दुष्यन्त कुमार स्मारक संग्रहालय का 'आंचलिक साहित्यकार सम्मान 2009', छत्तीसगढ़ राज्य अलंकरण 'पं. सुन्दरलाल शर्मा साहित्य सम्मान 2015, 'वेरियर एल्विन प्रतिष्ठा अलंकरण 2015', 'साहित्य अकादेमी का भाषा सम्मान 2015'।
पिंकी पारेख
पिंकी पारेख भारतीय राज्य गुजरात से भारतीय अभिनेत्री हैं। वो रामानन्द सागर के टेलीविजन धारावहिक "कृष्णा" में रुक्मिणी के अभिनय के लिए जानी जाती हैं और अलिफ़ लैला में पिंकी के मरजीना के किरदार को खूब सराहा गया था
वर्षयंती तारा
वर्षयंती या ऐटलस (Atlas), जिसका बायर नामांकन २७ टाओरी (27 Tau या 27 Tauri) है, वृष तारामंडल में स्थित एक तारा है। यह कृत्तिका तारागुच्छ का एक तारा है और इसका पृथ्वी से देखा गया औसत सापेक्ष कांतिमान (यानि चमक) का मैग्निट्यूड +३.६२ है। यह पृथ्वी से लगभग ४३१ प्रकाश-वर्ष की दूरी पर स्थित है। हालाँकि यह बिना दूरबीन के एक ही तारा नज़र आता है वास्तव में यह तीन तारों का मंडल है। इस मंडल का मुख्य तारा एक नीला-सफ़ेद बी-श्रेणी का दानव तारा है।
दुला तारा
दुला या इलॅक्ट्रा (Electra), जिसका बायर नामांकन १७ टाओरी (17 Tau या 17 Tauri) है, वृष तारामंडल में स्थित एक तारा है। यह कृत्तिका तारागुच्छ का तीसरा सबसे तेजस्वी तारा है और इसका पृथ्वी से देखा गया औसत सापेक्ष कांतिमान (यानि चमक) का मैग्निट्यूड +३.७० है। दुला एक नीला-सफ़ेद बी-श्रेणी का दानव तारा है। इस तारे के कुछ लक्षण ऐसे हैं कि सम्भव है कि यह वास्तव में एक द्वितारा हो, लेकिन यह पूरी तरह स्थापित नहीं हुआ है।
अभ्रयंती तारा
अभ्रयंती या माया (Maia), जिसका बायर नामांकन २० टाओरी (20 Tau या 20 Tauri) है, वृष तारामंडल में स्थित एक तारा है। यह कृत्तिका तारागुच्छ का चौथा सबसे तेजस्वी तारा है और इसका पृथ्वी से देखा गया औसत सापेक्ष कांतिमान (यानि चमक) का मैग्निट्यूड +३.८६ है। अभ्रयंती एक नीला-सफ़ेद बी-श्रेणी का दानव तारा है।
सर्वेन्ट्स ऑफ इंडिया सोसायटी
इसकी स्थापना गोपाल कृष्ण गोखले ने 1905 में, पुणे महाराष्ट्र में की थी| इसका उद्देश्य नौजवानों को सार्वजनिक जीवन के लिए प्रशिक्षित करना था।
इस सोसायटी के सदस्य आजीवन देश की सेवा करने का वचन लेते थे।सोसाइटी उनके परिवार के भरण पोषण के लिए सौ रुपए प्रतिमाह राशि देती थी।
राजेंद्र प्रसाद जब कोलकाता न्यायालय में वकालत कर रहे थे गोपाल कृष्ण गोखले आए और राजेंद्र प्रसाद से इस सोसायटी का सदस्य बनने को कहा। राजेंद्र प्रसाद जी ने बीस दिनों के विचार मंथन के पश्चात मना कर दिया था। उस समय भारत का वायसराय मोहम्मद गुफरान था
गोपालस्वामी पार्थसारथी
गोपालस्वामी पार्थसारथी भारतीय राजनयिक और लेखक हैं। इलैक्ट्रिक इंजीनियरिंग में स्नातक करने वाले पार्थसारथी वर्ष 1990-92 में साइप्रस में भारतीय उच्चायुक्त, 1992-95 में म्यांमार में भारत के राजदूत, 1995-98 में आस्ट्रेलिया में भारतीय उच्चायुक्त, 1998-2000 में पाकिस्तान में भारतीय उच्चायुक्त के रूप में अपनी सेवाएं दे चुके हैं। इसके बाद वह विदेश मंत्रालय और प्रधानमंत्री कार्यालय में प्रवक्ता भी रह चुके हैं। 2018 में, जी. पार्थसारथी को जम्मू के केन्द्रीय विश्‍वविद्यालय के कुलपति नियुक्त किया गया था।